**sinuozități lirice**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

acorduri matinale

dintr-o barcarolă

a fiordurilor

fantezii de septembrie-

bâzâitul muștei oferă

contur dimineții

plutind printre nori

turnul de apă-

luna-n trecere

sinuozități lirice-

emoția unei adieri

oglindită-n arpegii

împerechind contrastele-

perspectiva

unui impuls de detașare

oprindu-ne din mers:

prin iarbă

ca o săgeată șopârla

ceață-

un singur drum făcut de

croncănitul ciorilor

mărăciniș

îmblânzit de cântecul

pitpalacului

acalmia unui apus

transpusă-n

modulații melodice

lacrimi și tremur-

printre ruine

explorând senzațiile

amintiri

revărsate într -o procesiune

mistică

după furtună

picurând de pe streașină-

preludiu pentru o zi senină

ascultând appassionata

pretext pentru o nouă

întâlnire pe plajă

recitind scrisoarea-

pulsații

ale fericirii de după moarte